अब तक 76% नोट वापस आए, RBI ने 19 मई को नोट वापस लेने का फैसला किया था
दिल्ली हाईकोर्ट ने 2,000 रुपए के नोटों को चलन से वापस लेने के RBI के फैसले को चुनौती देने वाली जनहित याचिका को खारिज कर दिया है। ये जनहित याचिका एडवोकेट रजनीश भास्कर गुप्ता ने दायर की थी। उन्होंने अपनी याचिका में कहा था कि
भारतीय रिजर्व बैंक ने सोमवार को बताया कि 30 जून तक बैंकों को 2000 रुपए के 76% नोट मिले हैं। अब तक वापस आए नोटों की टोटल वैल्यू 2.72 लाख करोड़ रुपए हैं। RBI ने 19 मई को 2,000 रुपए के नोटों को वापस लेने का फैसला लिया था तब इसकी वैल्यू 3.56 लाख करोड़ रुपए थी। अब सर्कुलेशन में मौजूद 2000 रुपए के नोटों की वैल्यू 84,000 करोड़ रुपए है।
उधर, दिल्ली हाईकोर्ट ने 2,000 रुपए के नोटों को चलन से वापस लेने के RBI के फैसले को चुनौती देने वाली जनहित याचिका को खारिज कर दिया है। ये जनहित याचिका एडवोकेट रजनीश भास्कर गुप्ता ने दायर की थी। उन्होंने अपनी याचिका में कहा था कि RBI के पास ऐसा निर्णय लेने के लिए RBI अधिनियम के तहत कोई इंडिपेंडेंट पावर नहीं है।
2,000 रुपए के लगभग 87% डिपॉजिट के रूप में वापस आए
RBI ने कहा कि सर्कुलेशन से वापस मिले 2,000 रुपए के कुल बैंक नोटों में से लगभग 87% डिपॉजिट के रूप में हैं और शेष लगभग 13% को अन्य मूल्य वर्ग के बैंक नोटों में बदल दिया गया है। आरबीआई ने लोगों से एक बार फिर अनुरोध किया है कि वे 30 सितंबर 2023 से पहले बदल लें। किसी भी तरह की भीड़ और परेशानी से बचने के लिए आखिरी समय का इंतजार न करें।
23 मई से नोट बदलने की प्रोसेस शुरू हुई थी
RBI ने 19 मई को 2000 रुपए के नोट बदलने की घोषणा करने के बाद 23 मई से देशभर के बैंकों में नोट बदलने की प्रोसेस शुरू की थी। 2000 को नोट बदलने या जमा करने के लिए किसी तरह के डॉक्यूमेंट नहीं देने हैं। रिजर्व बैंक ने अपने सर्कुलर में कहा है कि वो 2000 का नोट सर्कुलेशन से वापस लेगा, लेकिन मौजूदा नोट अमान्य नहीं होंगे।
'क्लीन नोट पॉलिसी' के तहत लिया था फैसला
RBI ने बताया था कि 'क्लीन नोट पॉलिसी' के तहत रिजर्व बैंक ने यह फैसला किया है। लोग किसी भी बैंक में एक बार में 10 नोट बदलवा सकते हैं, जबकि डिपॉजिट की कोई लिमिट नहीं है।
2016 में मार्केट में आया था 2000 का नोट
2 हजार का नोट नवंबर 2016 में मार्केट में आया था। तब प्रधानमंत्री नरेंद्र मोदी ने 500 और 1000 के नोट बंद कर दिए थे। इसकी जगह नए पैटर्न में 500 का नया नोट और 2000 का नोट जारी किया गया था। जब पर्याप्त मात्रा में दूसरे डिनॉमिनेशन के नोट उपलब्ध हो गए तो 2018-19 में 2000 के नोटों की छपाई बंद कर दी गई थी।
